Jean-Pierre-Nuel-Schoul

Jean-Pierre-Nuel-Schoul ass den Numm vun der Téitenger Grondschoul. Si gouf no der Restauratioun 2011 nom Jean-Pierre Nuel (1847-1920) genannt.

D'Gebai, deem säi Bau 1900 vum Gemengerot decidéiert gouf, gouf 1904 a Betrib geholl. Et bestoung aus 4 Klassesäll fir bis zu jee 72 Schüler. 1935 koum en neien Ubau bäi, an deem nieft weider Klassesäll och eng Badanstalt an eng Kichen ënnerbruecht waren. Am Schoulhaff gouf et 2 tuermfërmeg Buere mat Drénkwaasser, Lannebeem a Rousebeeter."Die Schulgebäude in Tetingen. Les bâtiments d'école à Tétange." Informatiounspanneau virum Gebai.

Den alen Deel vum Gebai gouf de 6. September 2018 als nationaalt Monument klasséiert.

Un der Säitemauer vum Gebai ass e Monument fir d'Téitenger Affer vum Zweete Weltkrich a Form vun engem Lëtzebuerger Wopen am Hallefrelief. Och eng Plack, déi un de Fuerscher Jean-Pierre Nuel erënnert, gouf un d'Gebai opgehaangen.

 Galerie 

 Kuckt och 
 Lëscht vun den nationale Monumenter an der Gemeng Keel

Kategorie:Schoulen zu Lëtzebuerg
Kategorie:Gebaier an der Gemeng Keel
Kategorie:National Monumenter a Landschaften zu Lëtzebuerg
Kategorie:Bauwierker 1904